 Muddada saddexda sannadood iyo dheeraadka ah ee uu xilka wasiirnimo hayey waxa si gaara loogu xasuustaa doorkii uu ka soo qaatay khilaafkii sannadaha jiitamayey ee kala qaybiyey xisbul-xaakimka KULMIYE, waxaannu si weyn uga dhex muuqday garab uu horkacayey Madaxweyne-ku-xigeenka Somaliland oo si adag uga soo horjeeday hoggaanka xisbiga, arrintaas oo dad badan xasuusisay halka uu ku dambeeyey xisbigii macallinkiisii marxuum Cigaal uga tegay ee UDUB oo gebi ahaanba saaxadda siyaasadda ka baxay, maadaama uu ahaa masuulkii ugu horreeyey ee bilaabay khilaafyada axsaabta qaranka. 